Mooses Mentula

Seppo ”Mooses” Mentula (s. 1976 Tuupovaara) on suomalainen kirjailija ja rehtori.

Mentulan esikoisteos, novellikokoelma Musta timantti (2011), oli Helsingin Sanomien kirjallisuuspalkintoehdokkaana. Hänen ensimmäinen romaaninsa Isän kanssa kahden ilmestyi vuonna 2013. Teos julkaistiin saksaksi 2014. Mentulan toinen romaani Jääkausi ilmestyi vuonna 2016. Se käsittelee koulukiusaamista. Kolmas romaani Toiset meistä julkaistiin keväällä 2020.

Mentula vietti lapsuutensa ja nuoruutensa Kuhmossa ja asui seitsemän vuotta Lapissa. 16-vuotiaana hän alkoi kirjoittaa paikallislehti Kuhmolaiseen. Mentula työskenteli Lapin Kansassa ja Lapin Radiossa 1998–2004. Mentula opiskeli luokanopettajaksi Rovaniemellä ja työskenteli luokanopettajana Syväjärven koululla Sodankylässä 2004–2006. Sittemmin hän on toiminut Paijalan ja Rusutjärven koulujen rehtorina Tuusulassa.

Tuotanto

Lähteet

Aiheesta muualla
 Mooses Mentulan verkkosivut
 Aamun kirja: Isän kanssa kahden Yle Areena. 23.5.2013.
 Aamun kirja: Jääkausi Yle Areena. 27.10.2016.

Suomalaiset kirjailijat
Vuonna 1976 syntyneet
Elävät henkilöt